
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ



Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: МЕНИДЖМЪНТ В СЪОБЩЕНИЯТА
Професионално направление: 3.7. АДМИНИСТРАЦИЯ И УПРАВЛЕНИЕ
Специалност: МЕНИДЖМЪНТ В ТЕЛЕКОМУНИКАЦИИТЕ И ПОЩИТЕ
Образователно-квалификационна степен: БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: ОСНОВИ НА ТЕЛЕКОМУНИКАЦИИТЕ
2. Код на курса: B.44.026.2
3. Вид на курса: избираем
4. Ниво: бакалавър
5. Година на изучаване: втора
6. Семестър: трети
7. Брой кредити: 6
8. Име на лектора: проф. д-р инж. Теодор Илиев, доц. д-р инж. Григор Михайлов 
9. Резултати от обучението за дисциплината:
Целта на курса е да даде на студентите да придобият в систематизиран вид основни (фундаментални) теоретични и практически познания в областта на съвременните телекомуникации.
Студентите, приключили обучението си по дисциплината, трябва да придобият:
Основни знания за същността и спецификата от теорията на сигналите, начините за количествено определяне на пренасяната информация през комуникационни вериги, както и характеристиките на основните видове комуникационни канали - ефирни, кабелни и оптични и процесите свързани с преобразуване на сигналите – модулация и демодулация.
Практически умения за технологията за пренасяне на информацията през телекомуникационните системи, като - телефония, радиоразпръскване, предаване на данни, сателитна, ефирна и кабелна телевизия. Отделено е специално внимание и на архитектурата, параметрите и обслужването в съвременните клетъчни мобилни мрежи и възможностите за високоскоростни услуги през тях.
Компетенции: След приключване на курса студентите, трябва да са усвоили механизмите за проектиране, изграждане, експлоатация и управление телекомуникационни мрежи.
10. Начин на преподаване:
Лекциите се провеждат чрез запознаване на студентите последователно с предвидения в учебния план материал. Лекциите са илюстрирани с графичен и видео материал, с нагледни примери и задачи, който се представя чрез презентации с мултимедиен проектор.
Практическите упражнения се провеждат в лабораториите на катедрата, оборудвани със съвременни компютри, измервателна апаратура и стендове, като всеки студент работи самостоятелно. Преди всяко практическо занятие студентите са информирани за необходимостта от предварителна подготовка по съответната тема. 
11. Предварителни изисквания:
Студентите следва да имат задълбочени познания в областта на Висшата математика, Основи на информационните технологии.
Учебни курсове, ползващи дисциплината са Организация и управление на телекомуникационните услуги, Корпоративна социална отговорност в телекомуникационни компании.  
12. Съдържание на курса:
В дисциплината се разглеждат теми, свързани с видовете телекомуникационни сигнали и тяхното приложение за предаване на информация на разстояние. Запознаване с принципите на действие на някои основни телекомуникационни устройства, както и с условията за тяхното практическо използване. Анализиране на работата на съвременните телекомуникационни системи – фиксирани телефонни мрежи, клетъчни и безжични мрежи, сателитни и кабелни телевизионни мрежи.

14. Методи и критерии на оценяване:
Дисциплината завършва с изпит. Отчита се индивидуалната и екипна работа на студента през семестъра, чрез текущ контрол по време на лекциите и упражненията.
1. Изисквания при формиране на оценката по шестобалната система
Оценка по дисциплината се оформя на базата на точкова система като максималния брой точки, който студентите могат да получат е 60. Те се формират от крайния изпитен тест по дисциплината, оценките от текущ контрол и работата на студентите по време на упражненията.
2. Формиране на крайната оценка
Изпитът протича под формата на тест. Формирането на крайната оценката е на базата на получените през семестъра точки, като съответствието между броя точки и оценката по шестобалната система е представено в Таблица 1.

							               Таблица 1.
	Брой точки
	Оценка по шестобалната система

	0 – 19
	Слаб 2 (F)

	20 – 24
	Слаб 2 (FX)

	25 – 29
	Среден 3,00 (E)

	30 – 34
	Среден 3,00 (D)

	35 – 44
	Добър 4,00 (C)

	45 – 54
	Мн. добър 5,00 (B)

	55 – 60
	Отличен 6,00 (A)



15. Език на преподаване: Български

